CELEX: 62020TN0088
Language: sk
Date: 2020-02-13 00:00:00
Title: Vec T-88/20: Žaloba podaná 13. februára 2020 – Rivière a i./Parlament

6.4.2020   
            
            
               SK
            
            
               Úradný vestník Európskej únie
            
            
               C 114/17
            
         
      Žaloba podaná 13. februára 2020 – Rivière a i./Parlament
      (Vec T-88/20)
      (2020/C 114/18)
      Jazyk konania: francúzština
      
         Účastníci konania
      
      
         Žalobcovia: Jérôme Rivière (Nice, Francúzsko) a desať ďalších žalobcov (v zastúpení: F. Wagner, advokát)
      
         Žalovaný: Európsky parlament
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil slovné rozhodnutie predsedu Európskeho parlamentu z 13. januára 2020, ktorým sa zakazuje mať na stole poslanca štátnu vlajku,
               
            
                  —
               
               
                  uložil Európskemu parlamentu povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú tri žalobné dôvody.
      
                  1.
               
               
                  Prvý žalobný dôvod založený na porušení a skreslení z právneho a skutkového hľadiska článku 10 Rokovacieho poriadku Európskeho parlamentu, ako aj porušenia článku 4 Zmluvy o Európskej únii, najmä pokiaľ ide o to, že malá vlajka, ktorú umiestni poslanec na svoj stôl, nie je transparentom ani reklamným predmetom. Prítomnosť takejto vlajky okrem toho neohrozuje ani riadne fungovanie vybavenia Parlamentu ani poriadok v rokovacej sále a nepredstavuje nevhodné správanie.
               
            
                  2.
               
               
                  Druhý žalobný dôvod je založený na porušení doterajšej praxe Európskeho parlamentu a zásady právnej istoty, ktorú Súdny dvor Európskej únie uznal za „základnú požiadavku“ podľa judikatúry.
               
            
                  3.
               
               
                  Tretí žalobný dôvod je založený na zneužití právomoci, keďže predseda nemá podľa podmienok článku 22 Rokovacieho poriadku Európskeho parlamentu sám právomoc odmietnuť dať slovo poslancovi z dôvodu, ktorý uvádzal. Žalobcovia tvrdia, že otázky týkajúce sa priebehu zasadnutí rieši Predsedníctvo Európskeho parlamentu.